U mbyll me sukses edicioni i 17-të i Festivalit "Ritet Pranverore" , ku performuan reth 200 artistë nga Shqipëria,Kosova,Mali i Zi, dhe Maqedonia e Veriut. Bashkia Kuçovë u përfaqësua në këtë festival me grupin e Kozares "Tradita Folklorike", të cilët u vlerësuan me çmimin e parë. Me çmime individuale u vlerësuan dhe valletarë e instrumentiste të ketij grupi.
5 Maji, Dita e Deshmorëve!
Dita e Dëshmorëve e ka origjinën në 5 maj 1942, kur u vra Qemal Stafa, i cili me veprimtarinë e tij u kthye në simbol të Luftës Antifashiste Nacionalçlirimtare.Në nderim të kujtimit të të rënëve për lirinë e vendit si ç'do vit edhe sot u zhvillua ceremonia në monumentin e Dëshmorëve të Çlirimit në nderim dhe lavdi të Deshmorëve te Atdheut.
Dita e Thesareve të Trashëgimisë. Ne kemi në Bashkinë e Kuçovës një gur të çmuar, pjesë e rëndësishme e gjerdanit të monumenteve të kulturës jo vetëm të vendit, por të rajonit! Kisha e Shën Kollit në Perondi vlerësohet se i përket shekullit të XI me ndryshime dhe restaurime të ndryshme në vazhdim.
Në Bibliotekën e qytetit tonë u çel ekspozita fotografike nga Thanas Fili me titull " Në prag të harresës" Në këtë ekspozitë kishte fotografi nga zhvillimet sportive nga vitet 1930 – 1940. Ekspozita do të jetë e hapur edhe javën tjetër. Jeni të lutur të vizitoni këtë ekspozitë e cila është një vlerë e shtuar për qytetin tonë.
Në kuadër të mbylljes së fushatës "16 Ditët e Aktivizmit kundër Dhunës me Bazë Gjinore", Bashkia Kuçovë organizojë ekspozitën me temë "Të ndalësh dhunën", në bashkëpunim me Qendrën Kulturore dhe me mbështetjen e UNDP Shqipëri. Në këte organizim morën pjesë nxënës nga të gjitha shkollat e ndryshme te Bashkisë Kuçovë ku prezantuan punimet e tyre domëthënëse.